text: ان دیہی باشندوں کے ذریعہ معاش میں بہتری آئے گی کیونکہ کھیت سے لے کر بازار تک سڑک رابطہ فراہم ہونے سے ان کی آمدنی کےمواقع بڑھیں گے۔ مزید برآں اس سے اعلی تعلیمی پروگراموں میں زیادہ سے زیادہ بچوں کےاندراج اور اسکولوں میں بچوں کی زیادہ حاضری کی امید ہے۔ اس پروجیکٹ کے تحت سڑکوں کی دیکھ ریکھ کے پروجیکٹس سے زیادہ خواتین کو روزگار حاصل ہوگا جس سے صنفی مساوات اور روزگار بڑھانے میں تعاون ملے گا۔ اے آئی آئی بی کے نائب صدر اور چیف انویسٹمنٹ آفیسر ڈی جے پانڈیا نے کہا کہ ‘‘دیہی بنیادی ڈھانچے میں سرمایہ کاری کے ذریعہ ہندستان میں پایہ دار ترقی کو فروغ دینے کے لئے مناسب مقدار میں فائنانس کی ضرورت ہے۔ مجھے خوشی ہے کہ اس پروجیکٹ میں اے آئی آئی بی کی شراکت داری سے اس مالی ضرورت کی تکمیل ہوگی اور خطہ کی ہمہ جہت ترقی میں اضافہ ہوگا۔